Diari Oficial de la Generalitat Valenciana


Sumari del DOGV 5598, del 13-09-2007 (2007/11662)

ORDE de 10 de setembre de 2007, de la Conselleria de Justícia i Administracions Públiques, per la qual es crea un fitxer de dades de caràcter personal d'esta Conselleria denominat "Control d'Accés a l'ACCV", el responsable del qual és la Direcció General de Modernització.
--------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2007/09/10/(1)/dof/vci/html**

### Dades del document

Número de DOGV
:   5598

Data del DOGV
:   13-09-2007

Secció del DOGV
:   I. DISPOSICIONS GENERALS

Número del document
:   2007/11903


Data del document
:   10-09-2007

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * legislació
    * base de dades
    * dades personals
    * administració regional

ORDE de 10 de setembre de 2007, de la Conselleria de Justícia i Administracions Públiques, per la qual es crea un fitxer de dades de caràcter personal d'esta Conselleria denominat "Control d'Accés a l'ACCV", el responsable del qual és la Direcció General de Modernització. [2007/11137]  
La conselleria de Justícia i Administracions Públiques de la Generalitat, en l'exercici de les seues competències, considera necessària la creació un nou fitxer de tractament automatitzat de dades de caràcter personal, el responsable del qual és la Direcció General de Modernització.   
L'article 20 de la Llei Orgànica 15/ 1999, de 13 de desembre, de protecció de dades de caràcter personal (LOPD), disposa que la creació, modificació o supressió dels fitxers de les administracions públiques únicament podrà fer-se mitjançsnt disposició de caràcter general publicada en el Boletín Oficial del Estado o diari oficial corresponent.  
Per tant, i en compliment de les previsions contingudes en dit article, la conselleria de Justícia i Administracions Públiques procedix a la creació del fitxer, aprovant la present orde de regulació de fitxers automatitzats per a adequar-los a la normativa vigent sobre protecció de dades de caràcter personal.  
Igualment, el Decret 96/1998, de 6 de juliol, del Govern Valencià, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats en l'àmbit de l'administració de la Generalitat Valenciana, determina en l'article 10 i següents el procediment d'inscripció en este últim dels fitxers informatitzats de dades personals creats o gestionats pels distints òrgans o entitats de la Generalitat, així com la potestat per a l'aprovació de la disposició de caràcter general per mitjà de la qual es creen els fitxers automatitzats, l'exercici dels quals recau en la conselleria competent per raó de la matèria.  
Per consegüent, una vegada complits els tràmits establits en el Decret 96/1998, de 6 de juliol, del Govern Valencià, i a fi de fer complir el mandat legal de l'article 20 de la Llei Orgànica 15/1999, sobre creació, modificació o supressió dels fitxers automatitzats que continguen dades de caràcter personal i assegurar els administrats l'exercici dels seus legítims drets, i en l'exercici de les atribucions que tinc conferides,  
ORDENE  
Primer. Declaració de fitxers  
La present Orde té com a objecte la creació d'un fitxer de tractament de dades de caràcter personal que es relaciona en l'annex I.  
Segon. Creació  
Es crea en la conselleria de Justícia i Administracions Públiques de la Generalitat un nou fitxer automatitzat de dades de caràcter personal, el responsable del qual és la Direcció General de Modernització, de conformitat amb el que disposa l'article 20 de la Llei Orgànica 15/1999, de 13 de desembre.  
Tercer. Mesures de seguretat  
La Direcció General de Modernització, com a responsable dels fitxers informatitzats inclosos en la present Orde adoptarà les mesures tècniques, de gestió i organització que calguen per a assegurar la confidencialitat, seguretat i integritat de les dades personals, així com les conduents a fer efectives les garanties, obligacions i drets reconeguts en la Llei Orgànica 15/1999, de 13 de desembre, de Protecció de Dades de Caràcter Personal.  
Quart. Exercici de drets  
Els afectats o titulars de les dades personals contingudes en els fitxers informatitzats i referenciats en els annexos poden exercitar el seu dret d'accés, rectificació i cancel·lació de dades, quan siga procedent, davant de l'òrgan administratiu que es concrete en la present Orde.  
Disposició final única  
La present Orde entrarà en vigor l'endemà de la seua publicació en el Diari Oficial de la Comunitat Valenciana.   
València, 10 de setembre de 2007  
El conseller de Justícia i Administracions Públiques,  
Fernando de Rosa Torner  
ANNEX I  
CREACIÓ DE FITXERS AUTOMATITZATS DE DADES DE CARÀCTER PERSONAL DE LA CONSELLERIA DE JUSTÍCIA I ADMINISTRACIONS PUBLIQUES DE LA GENERALITAT VALENCIANA EL RESPONSABLE DEL QUAL ÉS LA DIRECCIÓ GENERAL DE MODERNITZACIÓ.  
(1) Fitxer: Control d'accés a l'ACCV  
1. La finalitat del fitxer i els seus usos previstos.   
La finalitat del fitxer el control dels llistats que es creen per l'accés als locals de l'Autoritat de Certificació de la Comunitat Valenciana, les dades del qual queden registrats pels responsables de seguretat.  
2. Les persones o col·lectius sobre els quals es pretenga obtindre dades de caràcter personal o que resulten obligats a subministrar-los.   
Persones que accedisquen per qualsevol motiu a la seu de l'Autoritat de Certificació de la Comunitat Valenciana (ACCV).  
3. El procediment d'arreplegada de les dades de caràcter personal.   
A través del vigilant de seguretat, en document elaborat per l'ACCV i suport paper o per via telemàtica.  
4. L'estructura bàsica del fitxer i la descripció dels tipus de dades de caràcter personal inclosos.   
Dades de caràcter identificatiu i professionals: nom i cognoms, DNI/NIF, empresa.  
5. Les cessions de dades de caràcter personal i, si fa el cas, les transferències de dades que es prevegen a països tercers.   
No previstes  
6. Els òrgans de les administracions responsables del fitxer.   
La Direcció General de Modernització  
7. Els servicis o unitats davant dels quals puguen exercitar-se els drets d'accés, rectificació, cancel·lació i oposició.   
Autoritat de Certificació de la Comunitat Valenciana, C/ General Elío, 2 - 46258 València (Espanya).  
8. Les mesures de seguretat amb indicació del nivell bàsic, mitjà o alt exigible.  
En compliment del que disposa l'article 4 del Reial Decret 994/1999, d'11 de juny, pel qual s'aprova el Reglament de Mesures de Seguretat dels Fitxers Automatitzats que continguen dades de caràcter personal, s'aplicaran a este fitxer les mesures de seguretat previstes en el dit Reglament com a nivell bàsic


Còpia Permalink ELI